open-index/open-wikipedia-markdown huggingface dataset:
Kysucká knižnica

**Kysucká knižnica** je verejnou mestskou knižnicou pre mesto Čadca a plní aj funkciu regionálnej knižnice pre okresy Čadca a Kysucké Nové Mesto. Začala sa stavať v roku 1979 a v roku 1983 bola odovzdaná do užívania ako "experimentálna knižnica v Čadci". V roku 1995 premenovaná na Kysuckú knižnicu.

## História
* V roku 1919 vznikol v Čadci spolok Čadčianska beseda. Jej členovia si zriadili vlastnú knižnicu, túto však v roku 1925 začlenili do Obecnej knižnice v Čadci, založenej asi v roku 1922. Presný dátum jej vzniku však nie je známy. Neskôr bola obohatená aj o knižný fond z knižnice Miestneho odboru Matice slovenskej. 
* Knižnica v roku 1940 otvorila prvú verejnú záhradnú čitáreň na Slovensku.
* 1950 Mení sa z mestskej na okresnú. Do roku 1983 sa šesťkrát sťahovala.
* 29. 8. 1979, položený základný kameň na stavbu Experimentálnej knižnice. 

## Súčasnosť
Knižnica okrem toho, že poskytuje základné služby, pôsobí aj ako koordinačné, vzdelávacie, štatistické stredisko pre knižnice v kysuckom regióne.

### Prehľad

## Zdroje
* http://www.kniznica-cadca.sk
* http://www.kysuce.sk

Kategória:Verejné knižnice na Slovensku
Kategória:Čadca
Trailer

**Trailer** (z angl. "príves") môže byť:
*druh upútavky na film, pozri trailer (film)
*album skupiny Ash, pozri Trailer (album)
*bývalá relácia ORF, pozri Trailer (ORF)
Smernica (EÚ)

**Smernica** alebo **smernica EÚ** (pred nadobudnutím platnosti Lisabonskej zmluvy **smernica ES**) je normatívny akt EÚ adresovaný (prípadne aj budúcim) členským štátom (a nie jednotlivcom či orgánom) a záväzný pre členské štáty vzhľadom na výsledok, ktorý sa má dosiahnuť, pričom voľba foriem a metód sa ponecháva vnútroštátnym orgánom. 

Spôsob publikácie je rovnaký ako v prípade nariadenia.

Kategória:Právne predpisy EÚ
Tramvaj načerno

**Tramvaj Načerno** je český internetový literárny a spoločenský magazín. Prvýkrát vyšiel 20. decembra 1998 ako pokračovateľ literárneho občasníka Listí. Od konca roka 2004 je vydavateľom občianske združenie Tramvaj Načerno, ktoré založili členovia redakcia. Na základe licencie získanej od pôvodného zakladateľa pokračovali vo vydávaní a rozširovali svoju činnosť.

Svojho času boli texty Tramvaje Načerno súčasťou českého národného jazykového korpusu. V roku 2003 vychádzala tiež slovenská verzia Električka Načierno. Od jesene 2002 do jari 2003 usporadúvala redakcia autorské večery, na túto tradíciu redakčný tím v marci 2005 nadviazal. Tramvaj poskytla časť webu pre prezentáciu knihy mladej českej autorky Marcely Šedivej, ktorá píše pre deti.

## Externé odkazy
*Tramvaj Načerno (archívna verzia)

Kategória:Časopisy v Česku
Kategória:České webové stránky
Duch času (rozlišovacia stránka)

**Duch času** môže byť:
*duch doby
*český časopis:
**z rokov 1898-1938, pozri Duch času (1898)
**z rokov 1884-1886, pozri Duch času (1884)
*český rozprávkový film z roku 1990, pozri Duch času (film z roku 1990)
Vladimir Vladimirovič Majakovskij

**Vladimir Vladimirovič Majakovskij** (v azbuke Влади́мир Влади́мирович Маяко́вский; * 19. júl 1893, Bagdadi, Ruská ríša – † 14. apríl 1930, Moskva, Sovietsky zväz) bol ruský a sovietsky prozaik, básnik a dramatik.

Narodil sa v rodine lesníka v gruzínskom meste Bagdadi. Po smrti otca v roku 1906 sa rodina presťahovala do Moskvy, kde sa práve utvárali revolučné snahy. Mladý Majakovskij sa k nim pridal. Už v dvanástich rokoch sa z neho stal boľševik - propagandista. V štrnástich ho za to zatkli, ale prepustili. V pätnástich ho zatkli znova za držanie zbrane a propagáciu (z obvinenia držania zbrane mu pomohol Machmudbekov, priateľ jeho otca ). Odsedel si jedenásť mesiacov. Toto obdobie ho výrazne ovplyvnilo, čítal klasikov a zlepšoval sa. Umiestnený bol v cele 103 na Butyrke, kam ho premiestnili za trest. Po prepustení mal ísť na tri roky do vyhnanstva na Sibír, ale Machmudbekov mu z toho opäť pomohol. 

Po odchode z väzenia sa stal aktívnejším. Písal, recitoval a zoskupil okolo seba skupinku tzv. futuristov. Tiež kreslil plagáty, keďže bol mimoriadne výtvarne nadaný. Známe sú jeho mužné recitácie. Po revolúcii začal cestovať po svete, no toto obdobie bolo pre neho asi najväčším sklamaním. Revolúcia ho živila a keď skončila, mohol písať už len milostné básne.
Roku 1930 pravdepodobne spáchal samovraždu, aj keď dodnes nie je jasné, či zbraň držal on sám. 
Bol to výborný experimentátor so slovami . Bol kubofuturista. 

Robo Grigorov na jeho počesť naspieval pieseň Pocta Majakovskému.

## Iné projekty
 

Kategória:Ruskí básnici
Kategória:Ruskí spisovatelia
Kategória:Ruskí dramatici
Kategória:Obete samovrážd
Kategória:Osobnosti na česko-slovenských poštových známkach
Kategória:Pochovaní na Novodievčom cintoríne
Valerij Vladimirovič Poľakov

**Valerij Vladimirovič Poľakov** (; * 27. apríl 1942, Tula† 7. september 2022, Moskva) bol ruský kozmonaut, rekordman z roku 1995 vďaka najdlhšiemu kozmickému letu v histórii trvajúcemu 437 dní. Na palube kozmickej stanice Mir strávil viac ako 14 mesiacov počas jedinej cesty. V súčte je jeho čas strávený vo vesmíre viac ako 22 mesiacov.

## Životopis
Narodil sa v Tule v RSFSR. Bol ženatý, mal jedno dieťa. Pôvodne sa volal Koršunov, od roku 1957 prijal priezvisko adoptívneho otca. V roku 1959 promoval na strednej škole v Tule. Potom študoval medicínu so zameraním na astronautiku. Bol námestníkom riaditeľa Ministra verejného zdravotníctva v Rusku. Ako lekár-kozmonaut sa zúčastnil letov Sojuz TM-6/Sojuz TM-7 a Sojuz TM-18/Sojuz TM-20.

## Lety do vesmíru
* Sojuz TM-6 / Sojuz TM-7: 28. august 1988 – 27. apríl 1989, celkom 240 dní, 22 hodín, 34 minút
* Sojuz TM-18 / Sojuz TM-20: 8. január 1994 – 22. marec 1995, celkom 437 dní, 17 hodín, 58 minút

## Ocenenia
* 1989: Rad Lenina
* 1989: Hrdina Sovietskeho zväzu
* 1989: Rad čestnej légie
* 1995: Hrdina Ruskej federácie

## Referencie

## Pozri aj
* Vývoj rekordu v dĺžke pobytu vo vesmíre

## Iné projekty

Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Kategória:Hrdinovia Ruskej federácie
Kategória:Nositelia Radu Lenina
Kategória:Nositelia Radu čestnej légie
Gürragča Džugderdemidín

**Gürragča Džugderdemidín** (mongol. Жүгдэрдэмидийн Гүррагчаа - Džugderdermidín Gürragča; * 5. december 1947, na samote Rašang v sume Curvan–Bulak v Bulganskom ajmaku, Mongolsko) je mongolský kozmonaut, účastník programu Interkozmos.

## Život
### Mladosť a výcvik
Členovia jeho rodiny boli po celé generácie pastiermi oviec a koní, s jurtou kočujúcou v doline Bulganského ajmaku. Od troch rokov ho otec učil jazdiť na koni a v siedmich rokoch po prvýkrát vyhral dostihy. V maličkej dedinke, ktorá nebola na mapách, dokončil štyri triedy základnej školy a potom pokračoval na desaťročnej škole v meste Gulgab. Potom si podal žiadosť na vysokú poľnohospodársku školu do hlavného mesta Mongolska Ulanbátar, kde v roku 1966 tam začal študovať. Po dvoch rokoch štúdiá prerušil, bol ako radista povolaný do armády kvôli napätiu na čínsko-mongolských hraniciach. Po troch rokoch dostal ponuku dokončiť štúdium v Sovietskom zväze. Po návrate s titulom inžiniera pracoval ako elektromechanik vrtuľníkov. Roku 1973 pokračoval v štúdiu v ZSSR na Vojenskej leteckej akadémii Žukovského v Moskve, úspešne ju ukončil roku 1977. Oženil sa. V roku 1978 sa presťahoval do Hviezdneho mestečka a podrobil sa najskôr výberu, potom aj výcviku.

### Let do vesmíru
Letel iba raz, v dvojčlennej posádke spolu s veliteľom lode Sojuz 39 Vladimirom Džanibekovom. Spojili sa s orbitálnou stanicou Saľut 6, kde strávili niekoľko dní nad pripravenými úlohami vrátane úloh prínosných pre Mongolsko, napr. experiment Biosféra na podrobné snímkovanie Mongolska. Po 188 hodinách vo vesmíre úspešne pristáli na území Kazašskej SSR. Stal sa 101 kozmonautom Zeme. Po svojom lete zo strediska kozmonautov odišiel.

* Sojuz 39 ( 22. marec 1981 – 30. marec 1981)

## Zdroje
### Literatúra
*

### Externé odkazy
* Džugderdemidin Gurragčá v encyklopédii SPACE-40 
* Gurragčá, Dž. v Malej encyklopédii kozmonautiky 

Kategória:Mongolskí kozmonauti
Kategória:Interkozmos
Kategória:Držitelia Radu Priateľstva
Duch času

**Duch času** alebo **duch doby** (nem. *Zeitgeist*, staršie *Geist der Zeit* - "duch času/doby" alebo *Geist der Zeiten* - "duch čias") je 
kultúrna, filozofická a umelecká charakteristika určitej doby (éry, epochy). Pojem sa vyskytuje aj ako vedecký pojem vo filozofii. 

Pojem duch času použil filozof Christian Adolph Klotz v diele *Genius seculi* (*Duch storočia*, 1760), známym sa však stal vďaka nemeckému filozofovi Johannovi Herderovi, ktorý vo svojej práci z roku 1769 kritizoval celú koncepciu opisu určitej epochy prostredníctvom stanovených kritérií. Latinský termín *genius seculi* pritom preložil do nemčiny slovom *Zeitgeist*. Slovo prešlo v pôvodnej podobe do niektorých jazykov, napríklad do angličtiny.

## Externé odkazy
*http://etext.lib.virginia.edu/cgi-local/DHI/dhi.cgi?id=dv4-74 

Kategória:Filozofia dejín
Kategória:História
Kategória:Sociológia
Gamelan

thumb|Nástroje gamelanu
**Gamelan** alebo **gamelanový orchester** je hudobné teleso typické pre tradičnú indonézsku hudbu. Pozostáva z rozličného počtu nástrojov, medzi ktorými majú prevažné zastúpenie bicie nástroje. Ide o bubny, gongy, xylofóny, flauty, citary a iné špecifické nástroje, ako je napríklad *rebab*, *bonang*, *kenong* a ďalšie. Každé teleso má špecifický počet a druh nástrojov, ktoré sú vzájomne zladené a stavebne prepojené. Orchester môže mať niekoľko foriem a podôb, typický gamelan má pôvod v strednej Jáve. Skladby, ktoré tieto telesá hrajú, nie sú znotované a zachovali sa hlavne ústným podaním. Dôležitú úlohu hrá improvizácia a hudobná intuícia hráčov. Gamelan významne ovplyvnil tvorbu niektorých skladateľov západnej kultúry, napríklad Clauda Debussyho a Oliviera Messiaena.

## Iné projekty

Kategória:Hudobné telesá
Kategória:Hudba v Indonézii
Halloween II

***Halloween II*** je voľným pokračovaním rovnomenného filmového hororu Johna Carpentera. Film bol natočený o tri roky neskôr, v roku 1981. Carpenter sa síce na jeho tvorbe podieľal, úlohu režiséra prevzal Rick Rosenthal.

## Dej

Väčšina filmu sa odohráva v prostredí Haddonfieldskej nemocnice, kam bola po udalostiach z prvého dielu presunutá Laurie Strode (Jamie Lee Curtisová). Jej prenasledovateľ a brat – vrah Michael Myers prenikne do budovy a za pomoci kuchynských nožov, injekčných ihiel a skalpelov likviduje každého, kto mu príde do cesty: nemocničný personál, vrátane troch sestričiek, večne opitého doktora, nočného strážnika a šoféra sanitky.

Záver je opätovne venovaný dvojici Michael a Laurie, ktorá sa pred vrahom dáva na nervy drásajúci útek. Na scénu v poslednej chvíli prichádza doktor Loomis, odhodlaný raz a navždy skoncovať s maniakom.

## Pokračovania
V priebehu nasledujúcich rokov boli natočené ďalšie štyri pokračovania, ktoré sa úplne odklonili od pôvodnej zápletky, a zakladajúc si najmä na krvavých vraždách, ich možno prirovnať skôr k hororovej sérii *[[Piatok trinásteho (film)|Piatok trinásteho]]* (Friday the 13th). Nádych prvého a druhého dielu dostalo až siedme pokračovanie ** z roku 1998.

Kategória:Hororové filmy USA
Čítač

**Čítač** (správnejšie **počítadlo**) je zariadenie pre počítanie impulzov, zachovanie údaja o ich počte vo vnútornom stave obvodu a zobrazenie tohto údaja v určitom kóde. Prakticky sa rozlišujú dva druhy čítačov:
* vzostupný čítač, ktorý zvyšuje svoju hodnotu
* zostupný čítač, ktorý znižuje svoju hodnotu
* obojsmerný čítač

Väčšinou sa realizuje pomocou elektronických logických obvodov.

Najjednoduchšou realizáciou čítača je kaskádové riadenie preklápacieho obvodu T. Tým získame modul – delič frekvencie, ktorý vytvára na výstupe každého preklápacieho obvodu signál polovičnej frekvencie.

Počítadlá môžu byť doplnené ďalšími obvodmi, ktoré zabezpečujú napríklad:
* vynulovanie počítadla pri dosiahnutí určitej hodnoty (napríklad decimálne počítadlo, ktoré počíta od 0 do 9)
* aktiváciu výstupu počítadla pri dosiahnutí koncovej hodnoty (kvôli kaskádovaniu počítadiel)
* pri aktivácii určitého vstupu nulovanie počítadla
* pri aktivácii určitého vstupu nastavenie počítadla na hodnotu danú hodnotou zvláštnych vstupov (tzv. prednastaviteľné počítadlo)

Kategória:Elektronika
Kategória:Digitálna elektronika
Kategória:Logické obvody
Kysucké Beskydy

**Kysucké Beskydy** je geomorfologický celok Stredných Beskýd. Ležia v slovensko-poľskom pohraničí a ich veľká časť patrí do Chránenej krajinnej oblasti Kysuce. Najvyšším vrchom je Veľká Rača () a väčšinu územia pokrývajú lesy s množstvom chránených druhov rastlín, niektorých kriticky ohrozených.

## Vymedzenie
Pohorie nadväzuje na Oravské Beskydy, ktoré sa tiahnu pohraničím východným smerom. Severne pokračuje Beskid Żywiecki a Jablunkovské medzihorie, západne susedí Turzovská vrchovina a Kysucká vrchovina, ktorá pokračuje južným smerom Bystrickou dolinou až po sedlo Demänová.

Hlavný hrebeň tvorí štátnu hranicu s Poľskom. Pohorie sa skladá z dvoch geomorfologických podcelkov Javorský Beskyd a Rača, ktoré oddeľuje dolina Oščadnice. Toto flyšové a bradlové pásmo charakterizujú najmä zosuvy pôdy.

## Najvyššie vrchy

*Veľká Rača - 
*Rycierova hora - 1 225,5
*Javorina - 
*Malá Rača - 
*Bugaj - 

## Ochrana prírody
Pohorie je súčasťou CHKO Kysuce a nachádza sa tu niekoľko maloplošných chránených území:
* NPR Veľká Rača
* Klubinský potok – prírodná rezervácia
* Vychylovské skálie – prírodná pamiatka

## Referencie

## Iné projekty

## Externé odkazy
* Kysucké Beskydy na OpenStreetMap


Kategória:Pohoria na Slovensku
Kategória:Geomorfologické celky na Slovensku
Kategória:Geografia Žilinského kraja
Kysucká brána

**Kysucká brána** je prírodný útvar a prírodná pamiatka, zúžený úsek Kysuckej doliny a prirodzený vstup do oblasti Kysúc v smere od Žiliny. Nachádza sa na katastrálnom území obce Rudinka a Brodna a Vrania, mestských častí Žiliny. Tvorcom tohto útvaru je rieka Kysuca, ktorá si časom vyrezala cestu do vápencovej skaly. Od roku 1973 je tento útvar vyhlásený za prírodnú pamiatku vo výmere . 

Pravú stranu brány tvorí vrchol Rochovica () a ľavú kopec Brodnianka (). Tieto boli tiež vyhlásené za prírodné rezervácie. Prechádza ňou Európska cesta 75 a železničná trať Žilina – Čadca.
## Referencie

## Externé odkazy
* Poloha na mape

Kategória:Brány (geomorfologické) na Slovensku
Kategória:Kysucká vrchovina
Kategória:Prírodné pamiatky v Žilinskom kraji
Kategória:Chránené územia v okrese Žilina
Kategória:Chránené územia v okrese Kysucké Nové Mesto
Kategória:Geologické lokality na Slovensku
Kategória:Rudinka
Kategória:Žilina
Jamnícke sedlo

**Jamnícke sedlo** () je pomerne výrazné sedlo v hlavnom hrebeni Západných Tatier medzi Ostrým Roháčom () a Volovcom (). Je hôľnatého charakteru.

## Poloha
Nachádza sa v západnej časti Tatier, v podcelku Západné Tatry a ich geomorfologickej časti Roháče. Leží na území Žilinského kraja a zasahuje do katastra obcí Jamník v okrese Liptovský Mikuláš a Zuberec v okrese Tvrdošín. Najbližšími sídlami sú južne situované obce Pribylina, Konská a Žiar, severozápadne leží Zuberec a osada Zverovka. Sedlo sa nachádza v Tatranskom národnom parku.

## Turistika
Vedie doň modro-značkovaný chodník z ústia Úzkej doliny, odkiaľ sa do sedla možno dostať za 4:30 hodiny. Ďalej cez neho prechádza červená turistická značka od Sivého vrchu po Pyšné sedlo.

## Fauna
Pod Jamníckym sedlom je ďalšia lokalita častého výskytu endemita Svišťa tatranského vrchovského.

## Výhľady
Zo sedla je pekný výhľad na skupinu Baníkova, Roháčske plesá, Roháčsku dolinu a Oravské Beskydy.

## Prístup
* po  značke z Jamníckej doliny, trvanie 4:40 hodiny
* po  značke z Ostrého Roháča, trvanie 0:45 hodiny
* po  značke z Volovca, trvanie 0:15 hodiny

## Referencie

## Iné projekty

## Externé odkazy
* Poloha na turistickej mape

Kategória:Jamnícka dolina
Kategória:Sedlá Západných Tatier
Kategória:Roháče
Publius Terentius Varro Atacinus

**Publius Terentius Varro Atacinus** (* 82 – † 35 pred Kr. bol rímsky básnik, prívrženec neóterickej poézie v starovekom Ríme. Cognomen **Atacinus** dostal podľa rodného mesta Atax v Narbonskej Galii (*Gallia Narboniensis*), aby bol odlíšený od iného Varrona, učenca Marca Terentia Varrona s cognomenom Reatinus.

Z Varronovho diela sa zachovali iba zlomky. Podobne ako v prípade Marca Furia Bibacula, aj u Varrone sa miešajú dva básnické štýly – starší epický a novší neóterický. Viaceré jeho diela možno identifikovať ako epické skladby písané hexametrom. K týmto patrí jeho prvotina, historický epos *Bellum Sequanicum* (Vojna so Sekvánmi) o Caesarovom ťažení proti Ariovistovi roku 58 pred Kr. aj latinský preklad eposu *[[Argonautika]]* od Apollónia z Rodosu. Podobného razenia boli asi aj nedochované diela *Chorographia* (Zemepis) a *Ephemeris* (Denník, titul ale nie je istý). 

Už v epických skladbách poskytuje Varro veľký priestor psychologizácii a citu, čím sa približuje k moderne. K tej sa definitívne priklonil skladbou *Leucadia* nazvanou podľa milovanej ženy. Išlo o prevratnú zmenu v rímskej poézii, ktorú neskorší elegici, obdobne oslavujúci svoje milenky vo veršoch, právom pokladali za počiatočný bod rímskej milostnej poézie. Varro údajne písal aj satiru.

## Literatúra
* 

Kategória:Básnici starovekého Ríma
Kategória:Narodenia v 1. storočí pred Kr.
Kategória:Úmrtia v 1. storočí pred Kr.
Gaius Helvius Cinna

**Gaius Helvius Cinna** bol rímsky básnik patriaci k neóterickej básnickej škole, jeden z blízkych priateľov básnika Catulla. Narodil sa v Brescii v Predalpskej Galii (*Gallia Cisalpina*).

## Život
O Cinnovom živote sa vie veľmi málo. Roku 57 pred Kr. sprevádzal Catulla na ceste do Bythinie. Spolu s Liciniom Calvom tvorili v rámci neóterickej školy traja básnici menší krúžok, ktorý sa venoval výlučne avantgardnej poézii a pokúšal sa ju doviesť do dokonalosti. Je možné, že Cinnovym učiteľom bol grécky básnik Parthenios z Níkaie, ktorý priniesol do Ríma neóterické básnictvo.

Špekuluje sa o tom, že Helvius Cinna bol zabitý na Caesarovom pohrebe roku 44 pred Kr., keď si ho pomýlili s jedným z jeho vrahov, Corneliom Cinnom. Zmieňujú sa o tom Suetonius, Valerius Maximus, Appianos aj Dio Cassius. Podľa niektorých ale Cinna musel žiť aj po tomto dátume, keďže sa o ňom zmieňuje roku 41 alebo 40 pred Kr. Vergílius.

## Dielo
Najvýznamnejšie Cinnovo dielo bol epillion *Zmyrna* o krvismilnej láske mytologickej Myrrhy k vlastnému otcovi Kinyrovi. Cinnovi trvalo deväť rokov, kým vybrúsil krátku skladbu do dokonalosti. Tým sa pripodobnil gréckej neóterickej škole, obzvlášť básnikovi Euforiónovi, ktorého básnické skladby boli natoľko zložité, že potrebovali komentár. Rovnako aj Cinna musel k svojej básni pripojiť komentár.

Roku 56 pred Kr. Cinna vydal *Propemptikon* (Prianie ne cestu) venované Asiniovi Pollionovi, dielko, ktoré tiež potreboval komentár.

## Literatúra
* 

Kategória:Básnici starovekého Ríma
Gaius Licinius Calvus

**Gaius Licinius Calvus** (* 82 pred Kr.† asi 47 pred Kr.) bol rímsky rečník a básnik patriaci k neóterickej básnickej škole.

Calvus pochádzal zo starého rímskeho rodu Liciniovcov (*gens Licinia*) a jeho otec bol historik Gaius Licinius Macer. V rečníctve uprednosťnoval atický sloh. Spomína sa ako autor 21 rečí, z ktorých niektoré boli namierené proti Caesarovmu priaznivcovi Publiovi Vitiniovi. Je tiež zmieňovaný ako blízky priateľ básnika Catulla.

Podobne ako Catullus a Gaius Helvius Cinna, aj Calvus sa pridržiaval prísne neóterických zásad básnictva. Písal útočné epigramy, epithalamia, čiže svadobné piesne, a epillia. Jeden z nich sa volal *Io* podľa Diovej milenky Io.

Catullus v jednej svojej básni nazýva Calva *saluputius disertus* (výrečný trpaslík), takže Calvus bol zjavne malej postavy.

## Literatúra
* 

Kategória:Básnici starovekého Ríma
Turandot

**Turandot** je opera od Giacoma Pucciniho. Libreto napísali Giusepe Adami a Renato Simoni podľa rozprávkovej hry talianskeho autora Carla Gozziho.

Puccini túto operu nikdy nedokončil a namiesto neho ju dokončil jeho žiak Franco Alfrano.

## História vzniku
Puccini sa dohadoval s libretistami Adamim a Simonim na novej opere. Počas diskusie o nej padla mienka o Gozzim, v zmysle že by nejaká jeho hra mohla byť inšpiráciou ku vzniku novej opery. Puccini si zohnal Gozziho "Fiabe" (Rozprávky). Po preštudovaní tejto zbierky sa usúdilo, že by to mohla byť "Turandot". 

Najvážnejším problémom pri vzniku opery bola nespokojnosť Pucciniho s jej finále. Dal ho libretistom prepracovať, čo ho rok zdržalo v práci. Keby nedal finále prepracovať, je možné že by operu stihol dokončiť.

## Mediálne súbory a obrázky

Obrázok:Poster Turandot.jpg
Obrázok:RongeTurandot.jpg
Obrázok:MaiNessun.jpg
Obrázok:Giacomo Puccini - Preludio Sinfonico.ogg


Kategória:Hudobné kompozície Giacoma Pucciniho
Kategória:Opery
Csongrád

::*O rovnomennej župe pozri [[Čongrádsko-čanádska župa]].*

**Csongrád** (historické slovenské názvy: **Čongrád**, **Čongrad**) je mesto v Maďarsku v Čongrádskej župe v Csongrádskom okrese.

Má rozlohu 17 389 ha a žije tu  obyvateľov *()*.

## Partnerské mestá
*  Antsla, Estónsko
*  Bečej, Srbsko
*  Bełchatów, Poľsko
*  Berehovo, Ukrajina
*  Birštonas, Litva
*  Botkyrka, Švédsko
*  Brøndby, Dánsko
*  Bykle, Nórsko
*  Čerepovec, Rusko
*  Chieti, Taliansko
*  Chomutov, Česko
*  Gheorgheni, Rumunsko
*  Kalná nad Hronom, Slovensko
*  Raisio, Fínsko
*  Rēzekne, Lotyšsko
*  Šaľa, Slovensko

## Iné projekty

## Externé odkazy
* Oficiálna stránka

Kategória:Mestá v Maďarsku
Klin (Západné Tatry)

**Klin** (; ) je výrazný hôľnato-skalnatý vrch v hlavnom hrebeni Západných Tatier na slovensko-poľskej hranici. Leží v závere Račkovej doliny nad Pribylinou, približne  severne od Liptovského Hrádku. 

## Poloha
Nachádza sa na západe strednej časti Tatier, v podcelku Západné Tatry a ich časti Liptovské Tatry. Leží na slovensko-poľskej hranici, na pomedzí Žilinského kraja a Malopoľského vojvodstva. Juhozápadná, južná aj juhovýchodná časť masívu patrí do katastra obce Pribylina v okrese Liptovský Mikuláš, severné svahy zasahujú na územie obce Witów v Powiate tatrzańskom. Najbližším sídlom je juhovýchodne situované Podbanské, južne leží Liptovská Kokava a Pribylina a severovýchodne v Poľsku sa nachádza obec Kościelisko. Vrch sa nachádza v Tatranskom národnom parku v slovenskej i poľskej časti pohoria.
 
## Opis
Klin leží v hlavnom hrebeni Západných Tatier, medzi Gáborovým sedlom oddeleným Blyšťom () na juhovýchode a Račkovým sedlom oddelenou Končistou () na severozápade. Juhovýchodným smerom sa nachádza Gáborova dolina, ktorou voda z tejto časti odteká Gáborovým potokom, juhozápadné svahy klesajú do Račkovej doliny, odvodňovanej Račkovou do Belej v povodí Váhu. Severná časť klesá do kotla Wielkie Jamy v závere Starorobocńianskej doliny, ktorá je vetvou Doliny Chochołowskej a ktorými voda odteká do Čierneho Dunajca.

Západne sa nachádza Končistá (), Deravá (), Hrubý vrch (), Jakubina () a Baranec (), južne Vyšná Magura (), Ostredok (), Nižná Magura (), Kečka (), Nižná Bystrá (), Ježová () a Kotlová (), východne Bystrá (), Blyšť (), Veľká Kamenistá (), Smrečiny (), Poľská Tomanová () a Temniak () a severne Zadni Ornak (), Ornak (), Kominiarski Wierch (), Trzydniowiański Wierch () a Czubik (). Vrcholom vedie značený turistický chodník. 

### Výhľady
Turisticky prístupný hôľnato-skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a podhorie na poľskej strane, pri vhodných podmienkach aj Podtatranskú kotlinu, Oravskú Maguru, Oravské Beskydy a Nízkych Tatier.

## Turistika
Vrcholom vedie  červeno značená turistická trasa číslo 0862b, vedúca od Horárne pod Bielou skalou hlavným hrebeňom až do Pyšného sedla.

### Prístup
* po  červeno značenej hrebeňovke:
** od východu z Pyšného sedla cez Gáborovo sedlo
** od západu z Volovca () cez Končistú () a Račkovo sedlo
* po  žltej značke Račkovou doliou cez  Račkovo sedlo
* po  zelenej značke z rázc. Pod Klinom cez Gáborovu dolinu a Gáborovo sedlo

## Referencie

## Iné projekty

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Dvojtisícovky na Slovensku
Kategória:Dvojtisícovky v Poľsku
Kategória:Vrchy v okrese Liptovský Mikuláš
Kategória:Vrchy v Malopoľskom vojvodstve
Kategória:Pribylina
Makov (Maďarsko)

**Makov** () je mesto v Maďarsku v Čongrádskej župe v Makovskom okrese. Nachádza sa na rieke Mureš blízko hraníc s Rumunskom

Má rozlohu 22 923 ha a žije tu  obyvateľov *()*.

## Osobnosti mesta
* Joseph Pulitzer (* 1847 – † 1911), maďarsko-americký redaktor a vydavateľ
* Joseph Galamb (* 1881 – † 1955), americký inžinier maďarského pôvodu, hlavný projektant vo Ford Motor Company, konštruktér mnohých častí svetoznámeho modelu T

## Partnerské mestá
*  Ada, Srbsko
*  Atça, Turecko
*  Jasło, Poľsko
*  Kiryat Yam, Izrael
*  Löbau, Sasko, Nemecko
*  Martinsicuro, Taliansko
*  Miercurea Ciuc, Rumunsko
*  Radomsko, Poľsko 
*  Sin-jang, Čína
*  Rimavská Sobota, Slovensko

## Referencie


## Iné projekty

## Externé odkazy
* Oficiálna stránka


Kategória:Mestá v Maďarsku
Mórahalom

**Mórahalom** je mesto v Maďarsku v Čongrádskej župe v Mórahalomskom okrese.

Má rozlohu 8 315 ha a žije tu   obyvateľov *()*.

## Partnerské mestá
*  Fiumablo, Taliansko
*  Chamerau, Nemecko
*  Parco del Frignano, Taliansko
*  Pievepelago, Taliansko
*  Sânmartin, Rumunsko
*  Temerin, Srbsko

## Iné projekty

## Externé odkazy
* Oficiálna stránka

Kategória:Mestá v Maďarsku
Szentes

**Szentes** je mesto v Maďarsku v Čongrádskej župe v Szentesskom okrese.

Má rozlohu  a žije tu  obyvateľov *()*.

## Partnerské mestá
*  Bačka Topola, Srbsko
*  Buñol, Španielsko
*   Dumbrăvița, Rumunsko
*  Hof Ashkelon, Izrael
*   Kaarina, Fínsko
*   Markgröningen, Nemecko
*  Sankt Augustin, Nemecko
*  Skierniewice, Poľsko

## Iné projekty

## Externé odkazy
* Oficiálna stránka 

Kategória:Mestá v Maďarsku
Szegvár

**Szegvár** je veľká obec v Maďarsku v Čongrádsko-čanádskej župe v okrese Szentes.

Má rozlohu  a žije tu  obyvateľov ().

## Partnerské mestá
* Lewin Brzeski, Poľsko
* Ocna de Sus, Rumunsko

## Iné projekty

## Externé odkazy
* 

Kategória:Obce v Maďarsku
Balástya

**Balástya** je obec v Maďarsku v Čongrádskej župe v Kisteleckom okrese.

Má rozlohu 11000 ha a žije tu 3529 obyvateľov (2007).

Kategória:Obce v Maďarsku
Alberti

**Alberti** (maď. *Csanádalberti*) je obec v Maďarsku v Čongrádskej župe v Makovskom okrese.

Má rozlohu  a žije tu  obyvateľov (**).

## Referencie


## Externé odkazy
*Čanádalbert dnes očami potomkov zo Slovenska

Kategória:Obce v Maďarsku
Óföldeák

**Óföldeák** je obec v Maďarsku v Čongrádskej župe v Makovskom okrese.

Má rozlohu 3509 ha a žije tu 483 obyvateľov (2007).


Image:Óföldeák2 045.jpg|rímskokatolícky kostol
Image:Oföldeákcivertan1.jpg
Image:Óföldeák légifotó.jpg|pohľad z vtáčej perspektívy
Image:Oföldeákcivertan4.jpg
Image:Oföldeákcivertan5.jpg
Image:Oföldeákcivertan3.jpg


Kategória:Obce v Maďarsku
Röszke

**Röszke** je obec v Maďarsku v Čongrádskej župe v Segedínskom okrese.

Má rozlohu 3663 ha a žije tu 3308 obyvateľov (2007).

## Iné projekty

Kategória:Obce v Maďarsku
Magyarcsanád

**Magyarcsanád**  (, ) je obec v Maďarsku v Čongrádskej župe v Makovskom okrese.

Má rozlohu 4819 ha a žije tu 1572 obyvateľov (2007).

Kategória:Obce v Maďarsku
Bábolna

**Bábolna** je mesto v Maďarsku v Komárňansko-ostrihomskej župe v obvode Komárom.

Má rozlohu 3 359 ha a žije tu  obyvateľov *()*.

## Partnerské mestá
*  Sieghartskirchen, Rakúsko

## Iné projekty

## Externé odkazy
Oficiálna stránka

Kategória:Mestá v Maďarsku
Nyergesújfalu

**Nyergesújfalu** je mesto v Maďarsku v Komárňansko-ostrihomskej župe v obvode Esztergom.

Má rozlohu 3 951 ha a žije tu  obyvateľov (ku dňu ).

## Partnerské mestá
*  Karlsdorf-Neuthard, Nemecko
*  Neu Wulmstorf, Nemecko

## Iné projekty

## Externé odkazy
* Oficiálna stránka

Kategória:Mestá v Maďarsku
Aka (Maďarsko)

**Aka** je obec v Maďarsku v Komárňansko-ostrihomskej župe v obvode Kisbér.

Má rozlohu 1810 ha a žije tu 293 obyvateľov (2007).

Kategória:Obce v Maďarsku
Annavölgy

**Annavölgy** je obec v Maďarsku v Komárňansko-ostrihomskej župe v Dorogskom obvode.

Má rozlohu 460 ha a žije tu 990 obyvateľov (2007).

Kategória:Obce v Maďarsku
Baj

**Baj** je obec v Maďarsku v Komárňansko-ostrihomskej župe v obvode Tata.

Má rozlohu 2 113 ha a žije tu  obyvateľov ().

## Iné projekty

## Externé odkazy
* 

Kategória:Obce v Maďarsku
Bajót

**Bajót** () je obec v Maďarsku v Komárňansko-ostrihomskej župe v obvode Esztergom.

Má rozlohu 1644 ha a žije tu 1594 obyvateľov (2007).

Kategória:Obce v Maďarsku
Leányvár

**Leányvár** je obec v Maďarsku v Komárňansko-ostrihomskej župe v Ostrihomskom okrese.

Má rozlohu 725 ha a žije tu 1744 obyvateľov (2007).

Kategória:Obce v Maďarsku
Šáp

**Šáp** () je obec v Maďarsku v Komárňansko-ostrihomskej župe v Dorogskom obvode.

Má rozlohu  a žije tu 2 893 obyvateľov (2007).

## Referencie


## Iné projekty

Kategória:Obce v Maďarsku
Bratislava pre všetkých

náhľad|Aponiho palác bol sprístupnený v roku 2008 po rekonštrukcii

**Bratislava pre všetkých** je názov kultúrnej akcie dní otvorených dverí, ktorá sa koná každoročne v Bratislave od roku 2004.

Je to niekoľkodňová akcia, ktorú organizuje samospráva hlavného mesta. Koná sa obyčajne cez posledný aprílový víkend. V tomto čase sú pre verejnosť bezplatne otvorené rôzne atrakcie, napríklad zoologická záhrada, botanická záhrada, prehliadky mestom, vstup do múzeí, galérií, prehliadka starej radnice, na koncerty, športové akcie a pod. V uliciach premávajú historické električky a trolejbusy.

Piaty ročník dní otvorených dverí v roku 2008 bol významný sprístupnením Aponiho paláca verejnosti po dva roky trvajúcej rekonštrukcii.

Bratislava pre všetkých je tiež jediné obdobie v roku, kedy je možný vstup verejnosti do bratislavského podzemia na Námestí SNP pri Kaplnke sv. Jakuba.

Kategória:Kultúra v Bratislave
Poverovacie listiny

[náhľad|Poverovacie listiny pre česko-slovenského velvysľanca [Juraj Nemeš|Juraja Nemeša]]
**Poverovacie listiny** sú dokument, ktorý vystavuje hlava vysielajúceho štátu (prezident, kráľ, ...) hlave prijímajúceho štátu. Ich úlohou je oficiálne požiadať hlavu prijímajúceho štátu o prijatie veľvyslanca hlavy vysielajúceho štátu.

Veľvyslanec bezprostredne po príchode do prijímajúcej krajiny požiada jej hlavu o odovzdanie poverovacích listín (zvyčajne vysoko ceremoniálna udalosť), nakoľko až po ich odovzdaní oficiálne preberá funkciu veľvyslanca v danej krajine.

Kategória:Diplomacia
Konzulský patent

**Konzulský patent** je konzulárnou obdobou poverovacích listín. Ide o dokument vydaný ministrom zahraničných vecí vysielajúcej krajiny, ktorý poveruje konzula zastupovať jej záujmy v prijímajúcej krajine.

Kategória:Diplomacia
Consequatur

**Consequatur** je konzulárnou obdobou agrémentu. Ide o súhlas prijímajúcej krajiny s vyslaním konzula z vysielajúcej krajiny.

Kategória:Diplomacia
Jean-Loup Chrétien

**Jean-Loup Chrétien** (* 20. august 1938, La Rochelle, Francúzsko) je prvý francúzsky kozmonaut, ktorý letel na ruskej kozmickej lodi Sojuz aj na americkom raketopláne Atlantis.

## Život
### Mladosť a výcvik
Narodil sa v Bretánii. V roku 1959 sa dostal na tri roky do vojenskej leteckej školy *[[École de l’air et de l’espace|École de l'Air]]*. Potom slúžil v armáde ako stíhač a testovací pilot. V roku 1977 bol vymenovaný za zástupcu veliteľa protivzdušnej obrany južného Francúzska. Od roku 1978 prechádzal sitom výberu z 430 adeptov z Francúzska na post kozmonauta, koncom roka 1980 nastúpil na výcvik v Hviezdnom mestečku s nohou v sadre. Je ženatý, má synov.

### Lety do vesmíru
Po prvýkrát letel koncom jari 1982 na palube Sojuzu T-6 na sovietsku orbitálnu stanicu Saľut 7. Spolu s ním z Bajkonuru vzlietol Vladimir Džanibekov, na stanici sa stretli s ďalšími tromi kozmonautmi Berezovojom, Lebedevom a Ivančenkovom, po týždni sa odpojili a vrátili na Zem po 189 hodinách letu. Svojim letom sa zaradil ako prvý občan Francúzska na 108 miesto medzi kozmonautmi Zeme.

Po druhýkrát bol v posádke lodi Sojuz TM-7 na jeseň 1988. Na štarte z Bajkonuru bol prítomný aj francúzsky prezident Francois Mitterrand. Trojčlenná posádka Volkov, Krikaľov a Chrétien sa so svojou loďou pripojila k orbitálnej stanici Mir, kde už pracovali Titov a Manarov. Celá pätica potom na stanici plnila pripravené úlohy, Chrétien mal na starosť 14 experimentov z pre neho vytvoreného programu Aragaz vrátane výstupu do otvoreného vesmíru (EVA). Po troch týždňoch sa Chrétien spoločne s Manarovom a Titovom v lodi Sojuz TM-6 vrátili späť na Zem.

Tretí let absolvoval vo svojich 59 rokoch na palube amerického raketoplánu Atlantis na jeseň roku 1997. Posádka bola medzinárodná, sedemčlenná: James Wetherbee, Michael Bloomfield, Vladimir Titov z Ruska, Scott Parazynski, Chrétien z Francúzska, Wendy Lawrenceová, David Wolf. Posledne menovaný na Mire zostal, namiesto neho sa na Zem vrátil Michael Foale z pôvodnej posádky Miru. So sebou mali vedecký modul Spacehab. Po 11 dňoch vo vesmíre Atlantis pristál na Floride, na pristávacej dráhe Kennedyho vesmírneho strediska.

* Sojuz T-6  (24. jún 1982 – 2. júl 1982)
* Sojuz TM-7 (26. november 1988 – 21. december 1988)
* STS-86  Atlantis   (26. september 1997 – 6. október 1997)

### Po letoch
Po troch letoch, počas ktorých vo vesmíre strávil 43 dní, zostal v americkom Houstone v NASA, roku 2001 odtiaľ odišiel. V rokoch 2007-2008 sa stal členom vedenia firmy  Tietronix Sotfware v Houstone. 

## Zdroje
### Literatúra
*

### Externé odkazy
* Jean-Loup Chrétien v encyklopédii SPACE-40 
* Chrétien, Jean-Loup. v Malej encyklopédii kozmonautiky 

Kategória:Narodenia v 1938
Kategória:Francúzski kozmonauti
Kategória:Hrdinovia Sovietskeho zväzu
Mošovské aleje

**Mošovské aleje** je chránený areál nachádzajúcou sa neďaleko obce Mošovce, na okraji révayovského mošovského parku. Aleje sú osadené javormi, jaseňmi, gaštanmi a lipami a sú dokladom citlivého vzťahu našich predkov k prírodnému prostrediu a schopnosti vhodne zakomponovať prírodné prvky do horskej panorámy.

## Referencie

## Pozri aj
* Kaštieľ v Mošovciach
* Mošovce
* Mošovský park
* Révaiovci

Kategória:Mošovce
Kategória:Mošovská pahorkatina
Kategória:Chránené areály na Slovensku
Kategória:Chránené územia Národného parku Veľká Fatra
Kategória:Chránené územia v okrese Turčianske Teplice
Kategória:Aleje
Kategória:Turčianska kotlina
Zoznam kozmonautických článkov/DŽ

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## džu
Džugderdemidin Gurragčá

Kategória:Zoznamy kozmonautických článkov
Prostriedok (pomôcka)

**Prostriedok** je vec, pomôcka, úkon alebo jav, pomocou ktorých sa niečo vykonáva, deje, napr. pracovný prostriedok, masovokomunikačný prostriedok,
dopravný prostriedok, prací prostriedok, čistiaci prostriedok atď.

Prostriedky sú javy alebo procesy, ktoré subjekt využíva na
príčinné pôsobenie, t. j. vo svojej činnosti. Prostriedky sú skutočnosti dané, existujúce už v dobe, keď sú použité na príčinné pôsobenie. Najčastejšie majú povahu podmienok. Prostriedkom môže byť aj človek (ak bol napr. násilím donútený konať pre druhého človeka).

Prostriedok je predmetom skúmania praxeológie.

## Externé odkazy
* 

Kategória:Terminológia
Aleja

[thumb|[Mošovské aleje|Mošovská aleja]]
**Aleja**, **alej** alebo **stromoradie** je botanický krajinný architektonický prvok. Vyznačuje sa radovou výsadbou drevín, spravidla jedného druhu, a to zvyčajne v dvoch najčastejšie priamych líniách obyčajne lemujúcich cestu, resp. chodník.

## Iné projekty


Kategória:Ulice
Kategória:Záhradníctvo
České vysoké učení technické v Praze

[náhľad|Budovy ČVUT v [Dejvice|Dejviciach]]
[náhľad|Zakladacia listina univerzity – reskript cisára [Jozef I. (Svätá rímska ríša)|Jozefa I. z roku 1707]]
**České vysoké učení technické v Praze** (skr. **ČVUT**) je najstaršia česká technická univerzita, ktorá bola založená v roku 1707.

## Organizácia
Škola má 8 fakúlt, ktoré sa delia na katedry a ústavy.   

;Fakulty
* Fakulta stavební
* Fakulta strojní
** Detašované pracoviště Sezimovo Ústí
* Fakulta elektrotechnická
* Fakulta jaderná a fyzikálně inženýrská
** Detašované pracoviště Děčín
* Fakulta architektury
* Fakulta dopravní
** Detašované pracoviště Děčín
* Fakulta biomedicínského inženýrství, Kladno
* Fakulta informačních technologií
;Vysokoškolské ústavy
* Kloknerův ústav
* Masarykův ústav vyšších studií
* Ústav tělesné výchovy a sportu
;Iné pracoviská
* Výpočetní a informační centrum
* Technologické a inovační centrum
* Výzkumné centrum průmyslového dědictví
* Ústav technické a experimentální fyziky ČVUT
* Centrum pro radiochemii a radiační chemii
* Útvar výstavby a investiční činnosti ČVUT
;Účelové zariadenia
* Rektorát ČVUT
* Správa účelových zařízení
* Vydavatelství ČVUT

## Referencie

## Iné projekty

## Externé odkazy
* Oficiálna stránka univerzity (po česky alebo anglicky)
* StudyAtCTU.com Oficiálny portál pre zahraničných študentov (po anglicky)


Kategória:Univerzity v Česku
Kategória:Vysoké školy v Prahe
Mayer & Co Beschläge

Firma **Mayer & Co Beschläge GmbH** s medzinárodným zastúpením (vo svete známa pod názvom **MACO**) je výrobcom kovania pre okná a dvere. Sídlo firmy sa nachádza v rakúskom  meste Salzburg. Firma zamestnáva cca 2 300 zamestnancov (stav: júl 2013) na celkovej prevádzkovej ploche 140 000 m².

## História
Firma bola založená komerčným poradcom Lorenzom Mayerom v Altenmarkt (1947). V roku 1952 presunula firma svoje sídlo do Salzburgu. Lorenz Mayer v roku 1971 zomiera, vedenie firmy preberá Dipl. Ing. Ernst Mayer. Od roku 1972 až do roku 1992 sa podnik po etapách rozrastá až na 25 400 m² a 590 zamestnancov. Výrobný podnik Trieben je otvorený od roku 1995, konečná výstavba prebehla v roku 2007.

## Zastúpenia
### Výrobné podniky
Kovanie MACO sa vyrába v Rakúsku v 3 rôznych výrobných prevádzkach:
* Salzburg
* Trieben
* Mauterndorf

Pre potreby ruského trhu MACO vyrába v ruskom meste Kaluga.

Približne 25 mil. okien ročne je vyrobených s použitím kovania MACO.

### Pobočky
Pobočky nájdete:
* Taliansko (pod názvom MAICO) v zastúpení aj pre trhy: Španielsko, Portugalsko a Grécko
* Anglicko
* Holandsko
* Nemecko
* Poľsko
* Rusko
* Čechy
* Slovensko
* Francúzsko
* Španielsko
* Rumunsko
* Ukrajina

## Linky
* maco.at - oficiálna stránka

Kategória:Podniky v Rakúsku
Kategória:Podniky založené v 1947
Svetlana Jevgenievna Savická

**Svetlana Jevgenievna Savická**,  (* 8. august 1948, Moskva) je bývalá sovietska kozmonautka, mnohonásobná letecká svetová rekordmanka.  

## Mladosť a výcvik
Otec bol maršal letectva, dvojnásobný hrdina Sovietskeho zväzu a účastník vojny. V šestnástich rokoch sa prihlásila do klubu výsadkárov a skôr ako skončila strednú školu, mala za sebou stovky zoskokov. Bola majstrom tohto športu. Po maturite sa dostala na Moskovský letecký inštitút, fakultu stavby lietadiel. Súbežne s učením sa naučila lietať. Na letisku v Tušine zvládla vyššiu pilotáž a stala sa členom športového majstrovského tímu ZSSR. V roku 1965 trikrát skočila na padáku zo stratosféry, každý zoskok bol svetovým rekordom. Stala sa tiež absolútnou majsterkou sveta na vrtuľových lietadlách. Potom sa dostala do školy testovacích pilotov. V roku 1977 dosiahla na sériovom nadzvukovom J-133 rekordnú výšku 21140 metrov, podobných rekordov dosiahla niekoľko. V roku 1980 sa stala členkou tímu pripravujúcich sa kozmonautov MMZ Skorost. Po 19 rokoch od letu Tereškovovej sa stala druhou ženou sveta, ktorá letela do vesmíru. Mala 34 rokov, je zaregistrovaná ako 111. kozmonaut Zeme.

## Lety do vesmíru
[thumb|Svetlana Savická počas [výstup do otvoreného vesmíru|výstupu do otvoreného vesmíru]]

Prvý svoj let absolvovala na lodi Sojuz T-7 koncom leta 1982. Štart bol z kozmodrómu Bajkonur, na palube s ňou leteli Leonid Popov a Alexandr Serebrov. Po 25 hodinách sa pripojili k orbitálnej stanici Saľut 7, kde ich uvítala stála posádka v zložení Anatolij Berezovoj a Valentin Lebedev. Keď sa po niekoľkých dňoch práce so Sojuzom T-5 vrátila na Zem, mala za sebou prvých 189 hodín vo vesmíre.

Po návrate pracovala rok v leteckej konštrukčnej kancelárii, potom na konštrukcii kozmických prístrojov a súbežne sa podrobila výcviku pre ďalší let.

Po druhýkrát letela ako palubná inžinierka na stanicu Saľut 7 o dva roky neskôr v lodi Sojuz T-12. Jej kolegami boli Vladimir Džanibekov a Igor Volk. Na Saľute bola v tom čase stála posádka Leonid Kizim, Oleg Aťkov, Vladimir Soloviov, ktorá tam zostala aj naďalej. Svetlana vystúpila ako prvá žena sveta na tri hodiny do voľného priestoru (EVA) a uskutočnila experimenty so zváraním. Pristáli po 11 dňoch na Zemi, v Kazašskej SSR.

Vo vesmíre celkovo strávila 19 dní, čím utvorila ďalší svetový rekord medzi ženami.

* Sojuz T-7, Saľut 7, Sojuz T-5  (19. august 1982 – 27. august 1982)
* Sojuz T-12, Saľut 7, Sojuz T-12 (17. júl 1984 – 29. júl 1984)

## Po letoch
V rokoch 1983 – 1993 bola členkou tímu NPO Energija v Rusku. V roku 2007 bola na volebnej kandidátke komunistov KSRF.

## Zdroje
* 

## Externé odkazy
*  Svetlana Savická v encyklopédii SPACE-40
*  S. v Malej encyklopédii kozmonautiky

Kategória:Narodenia v 1948
Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Kozmonautky
Kategória:Hrdinovia Sovietskeho zväzu
Volcán Rota

**Volcán Rota** je masívne erodovaný neaktívny stratovulkán, nachádzajúci sa v juhozápadnej časti Nikaraguy v pohorí Cordillera de los Maribos medzi sopkami Telica (na západ od vulkánu Rota) a Cerro Negro na východ. Vrchol sopky je ukončený približne 1&nbsp;km širokým kráterom. O poslednej erupcii vulkánu nie sú žiadne záznamy, najmladšie produkty vulkanickej činnosti sú lávové prúdy andezitového zloženia, nachádzajúce sa severozápadne od vrcholu sopky.

## Externé odkazy
* www.volcano.si.edu - stratovulkán Rota na Global Volcanism Program 

Kategória:Sopky Nikaraguy
Kategória:Stratovulkány
Hrubý vrch (Západné Tatry)

**Hrubý vrch** (; ) je vrch v hlavnom hrebeni Západných Tatier, v tesnej blízkosti slovensko-poľskej hranice. Leží v závere Jamníckej doliny nad Pribylinou, približne  severne od Liptovského Hrádku. 

## Poloha
Nachádza sa v západnej časti Tatier, v podcelku Západné Tatry a v ich časti Liptovské Tatry. Leží len niekoľko desiatok metrov južne od slovensko-poľskej hranice, na území Žilinského kraja, v okrese Liptovský Mikuláš a zasahuje na katastrálne územie obcí Jamník a Pribylina. Severné svahy patria obci Witów v Powiate tatrzańskom v Malopoľskom vojvodstve. Najbližšími sídlami sú juhovýchodne situované Podbanské, južne leží Liptovská Kokava a Pribylina, juhozápadne Konská a Žiar a severozápadne ležiaca Zverovka, severným smerom sa nachádza Witów a severovýchodne Kościelisko. Vrch sa nachádza v Tatranskom národnom parku v slovenskej i poľskej časti.

## Opis
Hrubý vrch leží v hlavnom hrebeni Západných Tatier, medzi Končistou () a Deravou (). Je uzlovým vrchom, keďže južným smerom z neho vybieha mohutná rázsocha Otrhance na Jakubinu (). Západným smerom svahy klesajú do Jamníckej doliny, ktorou vodu z oblasti odvádza Jamnícky potok, východne leží Račkova dolina a skupina Račkových plies, z ktorých vyteká potok Račková, smerujúca do Belej v povodí Váhu. Severným smerom hrebeň klesá do kotla Jarabcza Rowień v hornej časti mohutnej Doliny Chochołowskej. Nimi voda z tejto časti hrebeňa odteká potokom Siwa Woda do Čierneho Dunajca.

Východným smerom sa nachádza Končistá (), Ornak (), Zadni Ornak (), Klin (), Blyšť () a Bystrá (), južným Nižná Bystrá (), Ježová (), Jakubina (), Vyšná Magura (), Ostredok (), Nižná Magura () a Mládky (), západným Malý Baranec (), Baranec (), Smrek (), Plačlivé (), Ostrý Roháč (), Volovec () a Deravá () a severným Rákoň (), Czerwony Wierch (), Lúčna (), Bobrovec (), Trzydniowiański Wierch () a Czubik (). Vrcholom prechádza značený turistický chodník. 

### Výhľady
Hôľnato-skalnatý vrchol umožňuje kruhový rozhľad. Viditeľné sú tak okolité vrcholy Západných Tatier, no tiež Oravské Beskydy, Oravská Magura, Nízke Tatry a podhorie v južnom Poľsku.

## Prístup
* po  zelenej značke z Pribyliny cez Úzku dolinu, Rázc. Jamníckej a Račkovej doliny a hrebeň Otrhance
* po  žltej značke z Rázc. Jamníckej a Račkovej doliny cez Račkovu dolinu a Račkovo sedlo
* po  modrej značke z Rázc. Jamníckej a Račkovej doliny cez Jamnícku dolinu a sedlo pod Hrubým vrchom
* po  červeno značenej turistickej hrebeňovke (traverzom):
** od západu zo Smutného sedla cez Volovec ()
** od východu z Pyšného sedla cez Klin () 

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
Poloha na turistickej mape

Kategória:Dvojtisícovky na Slovensku
Kategória:Dvojtisícovky v Poľsku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Kategória:Jamník (okres Liptovský Mikuláš)
Kategória:Vrchy v Malopoľskom vojvodstve
Súkromné gymnázium MERCURY

**Súkromné gymnázium Mercury** sídli na Zadunajskej ulici v Petržalke v budove bývalej základnej školy, vybudovanej v roku 1928. Je to jedna z mála budov Starej Petržalky, ktorá prežila asanáciu pôvodnej zástavby obytných domov a následnú hromadnú výstavbu panelových domov v dnešnej miestnej časti Dvory. V rokoch 1993-1996 sídlilo na Dolnozemskej ulici.

## Externé odkazy
* Oficiálna stránka gymnázia 

Kategória:Gymnáziá v Bratislave
Závory (sedlo)

**Závory** (; , , ) je názov sedla medzi Hladkým štítom a Tichým vrchom v centrálnej časti Tatier. 

## Poloha
Sedlo i hrebeň patrí do katastra mesta Vysoké Tatry v okrese Poprad v Prešovskom kraji. Leží západne od Hladkého štítu, situovaného v hlavnom hrebeni Vysokých Tatier medzi Čubrinou () a Svinicou (), z ktorého vybieha juhozápadným smerom hrebeň na Veľkú kopu (). Sedlo od hlavného hrebeňa oddeľuje Tichý vrch () a vedie ním hranica Východných a Západných Tatier a ich častí Vysoké Tatry a Liptovské kopy. Západne sa terén zvažuje do Tichej doliny, ktorou voda odteká Tichým potokom, zdrojnicou Belej v povodí Váhu. Juhovýchodne od sedla leží Kobylia dolina, ktorá je vetvou Kôprovej doliny a ktorou vodu z tejto časti odvádza rovnako do Belej Kôprovský potok. Obe mohutné doliny sú súčasťou rovnomenných národných prírodných rezervácií.

## Turistika
Závory sú turistickým prechodom medzi Kôprovou dolinou a Tichou dolinou. Turisti si môžu vybrať cestu Tichou alebo Kôprovou dolinou. Výstup po oboch trasách je menej náročný, ale veľmi dlhý.

*Kôprovou dolinou z Podbanského a Troch studničiek po  červenej turistickej značke. V ústí Kôprovej doliny sa chodník napája na  modrú značku, cesta vedie okolo Kmeťovho vodopádu do ústia Hlinskej doliny, kde sa napája na  zelenú, ďalej vedie Kobyliou dolinou a pokračuje do sedla.
* Tichou dolinou po  žltej značke, na jej konci pri Liptovskom košiari sa chodník napája na  červenú, ktorá dovedie turistov do sedla.

## Názov
Nemá jasný zmysel. Pravdepodobne sa vťahoval na záver doliny. Sedlo pôvodne Slováci volali Priehyba.

## Referencie


## Externé odkazy
* Poloha na turistickej mape

Kategória:Sedlá Vysokých Tatier